**Zmluva o dielo (návrh)**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zákona č. 185/2015 Z. z. Autorský zákon v znení neskorších predpisov (ďalej len „Autorský zákon")

(ďalej len „zmluva")

**Číslo zmluvy u objednávateľa: ..............**

**Číslo zmluvy u zhotoviteľa: ...............**

Objednávateľ: Obec Žiar

Sídlo: Žiar 102, 032 05 Žiar

Zastúpený: Mgr. Ján Zvara, starosta obce

IČO: 00315923

DIČ: 2020574941

IČ DPH: nie je platca DPH

Bankové spojenie: Prima banka Slovensko, a.s.

IBAN : SK25 5600 0000 0081 0718 0001

Zhotoviteľ: *doplní uchádzač /podľa výpisu z OR SR resp. ŽR SR/*

Sídlo:

Zapísaný v:

Zastúpená:

Osoba oprávnená rokovať

vo veciach zmluvných

vo veciach technických

IČO:

DIČ:

Bankové spojenie:

Číslo účtu:

**Preambula**

1. Zhotoviteľ je úspešným uchádzačom verejnej súťaže *Vypracovanie projektovej dokumentácie „Vodovod a kanalizácia v obci Žiar“* k projektu „*Investície do vytvorenia a rozširovania infraštruktúry malých rozmerov v obci Žiar*“ realizovanej z Programu rozvoja vidieka SR 2014 – 2022 v rámci opatrenia *„Základné služby a obnova dedín vo vidieckych oblastiach“*, podopatrenie *„Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie“* pod číslom Výzvy 66/PRV/2023
2. Podkladom na uzatvorenie tejto zmluvy o dielo je výsledok verejného obstarávania.

**Čl. I**

**PREDMET ZMLUVY**

1. Predmetom tejto zmluvy je záväzok zhotoviteľa, že pre objednávateľa vykoná dielo – projektovú dokumentáciu skutočného vyhotovenia stavby (DSV) – *Projektovú dokumentáciu* *„Vodovod a kanalizácia v obci Žiar“.*
2. Zhotoviteľ sa zaväzuje, že dielo zrealizuje a odovzdá objednávateľovi v rozsahu podľa Prílohy č. 1 tejto zmluvy, v kvalite vymedzenej touto zmluvou a v termíne dohodnutom v čl. III tejto zmluvy.

**Čl. II**

**SPÔSOB PLNENIA PREDMETU ZMLUVY**

1. Pri vypracovaní predmetu zmluvy bude zhotoviteľ dodržiavať všeobecne záväzné právne predpisy, technické normy, dojednania tejto zmluvy a bude sa riadiť podkladmi predloženými objednávateľom, zápismi a dohodami zmluvných strán na úrovni osôb oprávnených rokovať a vyjadreniami verejnoprávnych orgánov a organizácií.
2. Predmet zmluvy dojednaný v tejto zmluve je splnený riadnym vypracovaním a odovzdaním projektovej dokumentácie skutočného vyhotovenia stavby (DSV), na ktorú sa zhotoviteľ zaviazal podľa čl. I tejto zmluvy.
3. Projektová dokumentácia bude projektantom bezplatne dopracovaná o pripomienky stavebného úradu a pripomienky dotknutých orgánov a organizácií, ktoré budú vznesené pri kolaudačnom konaní a to v termíne do 14 dní od ich predloženia zhotoviteľovi .
4. Technické a kvalitatívne podmienky projektovej dokumentácie musia zodpovedať platným slovenským technickým normám, normám platným pre jednotlivé práce a musia byť v súlade s právom Európskej únie a slovenskými technickými normami, ktorými sa prevzali európske normy.
5. Zhotoviteľ sa zaväzuje vykonať dielo riadne, na svoje náklady a na svoje nebezpečenstvo v termíne dohodnutom v čl. III tejto zmluvy.
6. Zhotoviteľ potvrdzuje, že sa v plnom rozsahu oboznámil s rozsahom a povahou predmetu zmluvy, že sú mu známe technické a kvalitatívne podmienky k jeho realizácii, a prehlasuje, že má odbornú kvalifikáciu, ktorá sa viaže k plneniu predmetu zmluvy a že disponuje takými kapacitami a odbornými znalosťami, ktoré sú k realizácii diela a k plneniu zmluvy potrebné a nevyhnutné a toto garantuje počas celej doby trvania tejto zmluvy ako aj do času odovzdania diela objednávateľovi . Objednávateľ sa zaväzuje riadne a včas zhotovené dielo prevziať v súlade s touto zmluvou a zaplatiť za dielo dohodnutú cenu podľa platobných podmienok dohodnutých v tejto zmluve.
7. Zmluvné strany sa zaväzujú navzájom si oznámiť bez zbytočného odkladu akékoľvek informácie dôležité pre naplnenie účelu tejto zmluvy. Zmluvné strany sa ďalej dohodli na záväzku konštruktívnej a urýchlenej súčinnosti pri poskytnutí ďalších podkladov a vyjadrení, ktorých potreba vzíde počas vykonávania diela a pri riešení prípadných problémov.
8. Zhotoviteľ, ako autor diela, prehlasuje, že je oprávnený vykonávať osobnostné a majetkové práva k dielu v rozsahu podľa Autorského zákona.
9. V prípade, ak boli na vyhotovenie diela použité prvky, ktoré sú samostatnými dielami chránenými autorským právom podľa Autorského zákona (ďalej len "samostatné diela"), zhotoviteľ sám zodpovedá za prípadné porušenie osobnostných a majetkových práv autorov samostatných diel. Zhotoviteľ týmto prehlasuje, že má vysporiadané všetky osobnostné a majetkové práva súvisiace s dielom alebo jeho časťou.
10. Zmluvné strany sa dohodli, že právo použiť dielo nadobúda objednávateľ v deň, kedy mu je dielo zhotoviteľom odovzdané. Používanie diela zahŕňa výkon majetkových práv.
11. Na použitie diela podľa predchádzajúceho bodu udeľuje zhotoviteľ objednávateľovi výhradný súhlas (ďalej len "licencia") na použitie diela v neobmedzenom rozsahu (najmä na všetky známe spôsoby použitia ktoré sú potrebné na dosiahnutie účelu tejto zmluvy) a objednávateľ udelenú licenciu prijíma a zaväzuje sa dielo používať v rozsahu udelenej licencie.
12. Zmluvné strany sa dohodli, že odmena za poskytnutie licencie je zahrnutá v cene za vykonanie diela.
13. Zmluvné strany sa dohodli, že zhotoviteľ udeľuje objednávateľovi licenciu na použitie diela na dobu neurčitú odo dňa nadobudnutia účinnosti zmluvy.
14. Zhotoviteľ uvádza zoznam svojich subdodávateľov spolu s predmetom subdodávky a podielom na celkovej realizácii diela. Zhotoviteľ je v súlade s § 41 zákona č. 343/2015 Z. z. Zákon o verejnom obstarávaní a o zmene a doplnení niektorých zákonov (ďalej len „ZVO“) povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Zhotoviteľ v Prílohe č. 2 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ hodlá zmeniť subdodávateľa počas trvania Zmluvy, je povinný najneskôr v deň, ktorý predchádza dňu, v ktorom má zmena subdodávateľa nastať, oznámiť Objednávateľovi zmenu subdodávateľa. Ďalej je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, resp. poskytovať služby v rozsahu predmetu subdodávky a nesmú u neho existovať dôvody na vylúčenie podľa § 40 ods. 6 písm. f) ZVO.

**Čl. III**

**TERMÍN PLNENIA**

1. Zhotoviteľ sa zaväzuje vypracovať a dodať predmet zmluvy určený v čl. I do 2 týždňov po ukončení stavby „Rozšírenie verejnej kanalizácie a verejnej vodovodnej siete“.
2. Riadnym a včasným vykonaním diela alebo jeho časti sa pre účely tejto zmluvy považuje riadne dokončenie diela alebo jeho časti a jeho odovzdanie a prevzatie objednávateľom v sídle objednávateľa na základe preberacieho protokolu v termíne na vykonanie diela alebo jeho časti dohodnutom v čl. III bod 1 tejto zmluvy.
3. Pri preberacom konaní sa preverí, či je záväzok zhotoviteľa splnený tak, ako je stanovené v tejto zmluve. Objednávateľ si vyhradzuje právo na kontrolu zjavných vád, chýb, nedostatkov, nedorobkov odovzdávaného diela alebo jeho časti. Vykonanie kontroly zo strany objednávateľa nezbavuje zhotoviteľa zodpovednosti za vady diela alebo jeho časti, ktoré existovali v čase odovzdania a prevzatia diela alebo jeho časti a ktoré vyšli najavo neskôr.

**Čl. IV**

**CENA ZA PREDMET ZMLUVY A PLATOBNÉ PODMIENKY**

1. Zmluvné strany sa dohodli, že cena za dielo je stanovená dohodou na základe výsledku verejného obstarávania a v zmysle zákona NR SR č. 18/1996 Z. z. o cenách, v znení neskorších právnych predpisov nasledovne:

|  |  |  |  |
| --- | --- | --- | --- |
|  | **Cena v EUR bez DPH** | **DPH v EUR** | **Cena v EUR s DPH** |
| Projektová dokumentácia skutočného vyhotovenia stavby SO 01 „Rozšírenie vodovodnej siete – Etapa I – obec Žiar“ |  |  |  |
| Projektová dokumentácia skutočného vyhotovenia stavby SO 02„Rozšírenie verejnej kanalizácie – vetva E“ |  |  |  |
| **Celková cena diela**  |  |  |  |

1. Na požiadanie objednávateľa zhotoviteľ dodá ďalšie vyhotovenia v požadovanom počte za osobitnú úhradu. Ich cena bude stanovená vo výške reprodukčných a spracovateľských nákladov.
2. Objednávateľ je povinný za vykonanie a prevzatie diela zaplatiť zhotoviteľovi dohodnutú cenu.
3. Zhotoviteľ vystaví faktúru za vykonané dielo. Splatnosť faktúry je do 60 kalendárnych dní odo dňa doručenia faktúry Objednávateľovi a to po protokolárnom prevzatí vypracovanej projektovej dokumentácie. Súčasťou faktúry bude obojstranne potvrdený doklad o vykonaní prác vo forme protokolu.
4. Preddavok na realizáciu diela zo strany Objednávateľa poskytovaný nebude.
5. V prípade, že faktúra nebude obsahovať všetky náležitosti daňového dokladu v zmysle platných právnych predpisov, alebo k nej nebudú priložené doklady dohodnuté zmluvnými stranami, je objednávateľ oprávnený túto vrátiť zhotoviteľovi na doplnenie. V takomto prípade začne nová lehota splatnosti plynúť po doručení opravenej alebo doplnenej faktúry objednávateľovi.

**Čl. V**

**ZODPOVEDNOSŤ ZA VADY, ZÁRUKA**

1. Zhotoviteľ zodpovedá za to, že predmet zmluvy bude zhotovený podľa ustanovení tejto zmluvy pri dodržaní všetkých všeobecne záväzných právnych predpisov.
2. Zhotoviteľ zodpovedá za vady, ktoré má predmet zmluvy v čase odovzdávania objednávateľovi a za vady vzniknuté, resp. nedorobky zistené po odovzdaní predmetu zmluvy.
3. Zhotoviteľ nezodpovedá za vady predmetu zmluvy, ktoré boli spôsobené použitím podkladov prevzatých od objednávateľa a zhotoviteľ nemohol zistiť ich nevhodnosť.
4. Pre prípad vady predmetu zmluvy, resp. zistených nedorobkov dojednávajú zmluvné strany povinnosť zhotoviteľa poskytnúť bezplatné odstránenie vady diela bezodkladne po uplatnení reklamácie objednávateľom.
5. Ak vada predmetu zmluvy je príčinou vzniknutej škody objednávateľovi a objednávateľ vzniknutej škode nemohol zabrániť ani pri vynaložení starostlivosti, ktorú možno od neho dôvodne požadovať, zodpovedá zhotoviteľ za vzniknutú škodu.

**Čl. VI**

**ZMLUVNÉ POKUTY**

1. Za nesplnenie termínov určených v čl. III si objednávateľ uplatní zmluvnú pokutu vo výške 0,5% z ceny predmetu zmluvy za každý, aj začatý deň omeškania pokiaľ toto vzniklo výlučne z dôvodov na strane Zhotoviteľa a nie z dôvodov na strane Objednávateľa, resp. z dôvodov vyššej moci.
2. Zmluvné strany sa dohodli, že za omeškanie zhotoviteľa s odstránením vád diela v lehote dohodnutej pri reklamačnom konaní, je objednávateľ oprávnený požadovať od zhotoviteľa zmluvnú pokutu vo výške 100,00 EUR za každý aj začatý deň omeškania až do odstránenia vád a to za každú reklamovanú vadu osobitne.
3. V prípade omeškania Objednávateľa so splnením svojho peňažného záväzku akéhokoľvek druhu o viac ako 30 dní, vyplývajúceho z tejto zmluvy, má zhotoviteľ právo na úrok z omeškania vo výške 0,5% z dlhovanej čiastky za každý deň omeškania.
4. Uplatnením vyššie uvedených sankcií nie je dotknuté právo objednávateľa na náhradu škody spôsobenej omeškaním dokončenia a splnenia diela alebo nesplnením technických a technologických garantovaných parametrov a právo na náhradu škody spôsobenej na majetku objednávateľa, ktoré spôsobí zhotoviteľ pri zhotovovaní diela.
5. Zmluvné strany vyhlasujú, že zmluvné pokuty dohodnuté v tejto zmluve považujú za primerané.

**Čl. VII**

**VŠEOBECNÉ USTANOVENIA**

1. Objednávateľ sa zaväzuje použiť predmet zmluvy výlučne pre potreby vyplývajúce z tejto zmluvy a v súlade s ustanoveniami zákona č. 618/2003 Z. z. autorský zákon v znení neskorších predpisov.
2. Zhotoviteľ sa zaväzuje predmet zmluvy, podklady a informácie získané pri plnení predmetu zmluvy nekopírovať a neposkytovať tretím osobám, inak má objednávateľ právo na celý prospech, ktorý použitím predmetu zmluvy vznikol zhotoviteľovi a na náhradu škody, ktorá v tejto súvislosti objednávateľovi vznikla.
3. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi(poskytovateľovi) kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ (Zhotoviteľ) je povinný poskytnúť súčinnosť v plnej miere.
4. Zhotoviteľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad súvisiaci s predmetom tejto Zmluvy a poskytne akúkoľvek súčinnosť pre dosiahnutie účelu tejto Zmluvy.

**Čl. VIII**

**ZÁVEREČNÉ USTANOVENIA**

1. Neoddeliteľnými prílohami tejto zmluvy sú:

Príloha č. 1: Opis predmetu zmluvy

 Príloha č. 2: Zoznam a kontaktné údaje subdodávateľov

1. Na vzťahy medzi zmluvnými stranami vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Občianskeho zákonníka a Obchodného zákonníka.
2. Zmluvné strany prehlasujú, že zmluva nebola dojednaná v tiesni a ani za nápadne nevýhodných podmienok, že si túto zmluvu prečítali, jej obsahu porozumeli a na znak súhlasu s ňou ju vlastnoručne podpísali.
3. Zhotoviteľ a objednávateľ sú viazaní vzájomnými právami a povinnosťami touto zmluvou odo dňa jej podpísania.
4. Zmluva je vyhotovená v štyroch rovnopisoch, po dve pre objednávateľa aj pre zhotoviteľa.
5. Táto Zmluva nadobúda platnosť dňom jej podpísania oboma zmluvnými stranami. Táto Zmluva nadobúda účinnosť po splnení odkladacej podmienky, ktorá spočíva v tom, že :

a) zmluva nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania a

b) dôjde k zverejneniu Zmluvy o dielo v zmysle platnej legislatívy.

V prípade neschválenia procesu verejného obstarávania poskytovateľom podpory (PPA) z Európskeho poľnohospodárskeho fondu pre rozvoj vidieka formou dotácie, objednávateľ je oprávnený od tejto Zmluvy o dielo odstúpiť. Zhotoviteľovi v takomto prípade nevzniká žiaden nárok na náhradu škody.

1. Túto zmluvu možno po dohode zmluvných strán zmeniť alebo doplniť formou písomného dodatku podpísaného zmluvnými stranami.

za Zhotoviteľa

v.............................. dňa ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za Objednávateľa

v Žiari, dňa ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Ján Zvara, štatutár obce